VS00025778
Datum: 2011-09-01T02:00:00.000+02:00
datum_sodbe_i_stopnje: 2018-03-16T00:00:00.000Z
podrocje: višina odškodnine za nepremoženjsko škodo
institut: telesne bolečine - skaženost - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice - poškodbe kože in njihove posledice
fischer: izredno hudi primeri
odskodnina: 245.000 EUR
opombe: II DoR 72/2019 Predlog za dopustitev revizije tožene stranke je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 14 do 18 let

V času nesreče dijak 4. letnika srednje šole, ki si je želel nadaljevati študij na fakulteti.

## Škodni dogodek

Prometna nesreča - trčenje tovornega vozila in kolesa z motorjem (vozil ga je oškodovanec).

## Poškodba

Poškodbe glave in možganov, zlom desne podlahtnice, raztganina in krvavitev pod jetrno ovojnico, manjše krvavitve v trebušno votlino, udarnina desne strani prsnega koša, raztrganina hrbtišča desne roke, izpah levega kolka, udarnine desne goleni, številne zunanje poškodbe, okvara obeh peronealnih in tibialnih živcev.

Med zdravljenjem je prišlo do številnih akutnih poslabšanj zdravstvenega stanja - glivična okužba in vnetje možganskih votlin, težave z dihanjem, epileptični napadi, otekline zunanjega spolovila in fistule, ekstenzijski krči, okužba sečil, več pljučnic, meningitis, glavoboli, zvišanje intrakranealnega pritiska, ob napadih krčev (zgibkov) je imel vročino, zelo povišan utrip, močno se je potil ... Zdravljenje je bilo dolgotrajno in zahtevno.

## Telesne bolečine

80.000 EUR Hude in stalne telesne bolečine - 6 mesecev, srednje hude in občasne hude telesne bolečine - 1 leto, občasne glavobole in bolečine še vedno trpi zaradi krčev v nogah in jih bo tudi v bodoče (jemlje zdravila proti bolečinam).

#### Hospitalizacija

81 dni - na oddelku intenzivne nege; 112 dni na oddelku za nevrokirurgijo; zaradi zapletov ponovno hospitaliziran na nevrološki kliniki za 18 dni. Opravljena kirurška oskrba ran na glavi in desni dlani, osteosinteza, reponiranje kolka, imobilizacija zlomljene podlahtnice. Več operacij in številni drugi medicinski posegi.

Prvi mesec po nezgodi - zdravljenje po možganski poškodbi, nevropatske bolečine.

Globoka nezavest ozrioma nezavest je trajala skoraj 200 dni, šele ob sprejemu na URI Soča je bil zmožen omejene odzivnosti, komunikacije na neverbalnem področju pa še vedno ne, bil pa je povsem teraplegičen.

#### Rehabilitacija

154 dni na rehabilitacijii v URI Soča.

Nato fizioterapija v domači negi.

#### Nevšečnosti med zdravljenjem

Kirurška oskrba ran na glavi in desni dlani, osteosinteza, reponiranje kolka, imobilizacija zlomljene podlahtnice, večkrat CT glave, intubacija, sedacija, prejemanje številnih antibiotikov, traheotomija, 2x vstavljanje vetrikuloperitonealne drenaže, likvorska drenaža, menjava kanile, jemanje močnih analgetikov, UZ, zdravljenje več pljučnic, meningitisa, RTG, zdravila proti strjevanju krvi, jemanje pomirjeval, zdravil za znižanje spastičnosti, protiepileptična terapija ...

## Strah

5.000 EUR Primarni strah - ob dogodku ga je gotovo doživel, vendar je bil zaradi izgube zavesti kratek. Sekundarni strah - po nezgodi je bil v stanju minimalne odzivnosti, zato je v tem času čutil le neagodje in strah pred neznanim okoljem. Po dobrem letu se je stanje začelo izboljševati, zavedati se je začel resnosti poškodbe - kakšno leto je bil nato sorazmerno optimističen, nato pa ga je zagrinjal obup in resna zaskrbljenost za izid zdravljenja. Hud strah je zato obstajal nekaj let po nezgodi, 4 leta po nezgodi pa se je celo okrepil do zelo hudega; zaveda se, da morda ne bo mogel več hoditi.

## Zmanjšanje življenjske aktivnosti

150.000 EUR Zaradi možganskih poškodb ima trajne posledice. Je gibalno oviran, težje govori, potrebuje pomoč pri osebni higieni in hranjenju, oblačenju, odvajanju in je oviran pri drugih vsakodnevnih aktivnostih. Težko piše, težko uporablja pribor. Za hojo na krajše razdalje lahko uporabi bergle, sicer je vezan na invalidski voziček. Ima težave na verbalnem in umskem področju, govori počasi in slabše razločno, bere počasi, ima počasen miselni tok in dojemanje. Pridobitev poklica je vprašljiva. Potrebuje nadzor, občasno je obravnavan pri psihiatru.

## Skaženost

10.000 EUR Trpi duševne bolečine, ker drugega kot ležati ne more in ker ve, da ga zaradi tega tudi drugi pomilujejo. Motijo ga brazgotine po vsem telesu - vidne so na trebuhu, na sedalnme delu levo, na glavi pa bi bile le, če bi si obril lasišče. Ne more se sprejeti takšnega kot je postal po nesreči. Pri gibanju potrebuje asistenco vsaj ene osebe in je vezan na invalidski voziček.

---

Obligacijski zakonik (2001) - OZ člen 179